Source: https://birosag.hu/polgari-eljaras/gyakran-ismetelt-kerdesek/2018-januar-1-tol-indult-ugyek/gyik/birosag-hatarozatai
Timestamp: 2020-07-13 14:42:29+00:00

Document:
A bíróság határozatai | Magyarország Bíróságai
1. Milyen határozatokat hozhat a bíróság?
Polgári és munkaügyi perben:
A bíróság az ügy érdemében ítéletet hoz.
Minden más kérdésben végzéssel határoz, mint például:
a keresetlevél visszautasítása,
keresetlevél áttétele,
az eljárás megszüntetése,
az eljárás félbeszakadásának megállapítása,
pénzbírság kiszabása,
részletfizetés utólagos engedélyezése, stb.
Speciális határozat a bírósági meghagyás, amit a bíróság a peren kívül hoz, ha az alperes a bírósági felhívásban megadott határidőn belül nem terjeszt elő írásbeli ellenkérelmet, a keresettel szemben nem védekezik. A bírósági meghagyás ítéletnek minősül, ha azzal szemben nem élnek ellentmondással.
1. Keresetet elutasító döntés:
• ha a felperes kereseti kérelmét nem tartja megalapozottnak, vagy
• ha olyan eljárási szabályszegés történt, amelynek az ügy érdemi elbírálására lényeges kihatása nem volt.
2. Keresetnek helyt adó ítélet:
Amikor a bíróság felperes kereseti kérelmét megalapozottnak tartja, az alábbi döntéseket hozhatja:
• a közigazgatási cselekményt megváltoztatja
• megsemmisíti
• hatályon kívül helyezheti
• szükség esetén a közigazgatási cselekmény megsemmisítése vagy hatályon kívül helyezése mellett a közigazgatási szervet új eljárásra kötelezi
• a közigazgatási szervet marasztalja
• a jogsértés tényét megállapítja.
A bíróság akkor állapítja meg ítéletben a jogsértés tényét, amennyiben sem megváltoztatás, sem megsemmisítés, és még marasztalás sem lehetséges, de emellett a felperesnek mégis fontos érdeke fűződik a megállapításhoz (vagy a jogsérelem így elhárítható).
A 2018. január 1-jét követően indult perekben amennyiben az ügy természete, a törvényi szabályozás megengedi és a tényállás tisztázott, a bíróság elsődlegesen a közigazgatási cselekményt megváltoztatja.
2. Mikor kérhetem a bírósági végzés vagy ítélet kijavítását?
Ha az név-, szám-, számítási hibát vagy más hasonló elírást tartalmaz.
Közigazgatási perben, amennyiben másodfokú vagy felülvizsgálati eljárás van folyamatban, a felsőbb bíróság saját eljárását az elsőfokú bíróság előtt folyamatban lévő kijavítási kérelem elbírálásáig fel is függesztheti.
3. Nem értek egyet a bíróság végzésével/ítéletével. Mit tehetek?
Jogorvoslati kérelemmel élhet. Az erről szóló tájékoztatást minden határozatnak tartalmaznia kell, a fellebbezési határidő és a címzett bíróság megjelölésével.
Elsőfokú határozat:
Az elsőfokú ítélet ellen minden esetben van helye jogorvoslatnak (fellebbezésnek).
Végzéssel szemben csak akkor van helye fellebbezésnek, ha a törvény azt kifejezetten megengedi, ellenkező esetben pedig a végzéssel szembeni sérelmét az eljárás legvégén meghozott határozattal szembeni fellebbezésében jelentheti be.
Másodfokú határozat:
A fellebbezés alapján hozott másodfokú végzés, illetve ítélet ellen nincs helye további fellebbezésnek, ezek adott esetben felülvizsgálati kérelemmel támadhatók.
Munkaügyi perben nincs eltérés a polgári perhez képest.
Amennyiben a meghozott ítélettel szemben fellebbezésnek és felülvizsgálati kérelem előterjesztésének nincs helye és az ítélet indokolása hiányos vagy ellentmondásos, a fél 15 napon belül kérheti annak kiigazítását.
Közigazgatási perben: rendes vagy rendkívüli jogorvoslatot vehet igénybe.
Rendes jogorvoslat: a fellebbezés
A bíróság végzései és ítéletei nem minden esetben támadhatók fellebbezéssel. A bíróság köteles tájékoztatást adni határozata rendelkező részében a fellebbezési jogról:
- döntése ellen van-e helye fellebbezésnek és ha igen, azt
• milyen határidőn belül,
• mely bíróságnál,
• milyen módon kell előterjeszteni.
Tanácsos, hogy a kifogásolt döntést ennek figyelembevételével figyelmesen olvassa el.
A közigazgatási perben hozott döntés elleni fellebbezést a Kúria bírálja el. A fellebbezési határidő általában 15 nap, de ettől eltérő is lehet.
Rendkívüli jogorvoslat: a felülvizsgálati kérelem és a perújítás
Amennyiben a bíróság ítélete fellebbezéssel nem támadható, a fél rendkívüli jogorvoslattal élhet.
A perújítási kérelem előterjesztésének határideje a támadott döntés közlésétől számított 6 hónap.
A felülvizsgálati kérelem előterjesztésének határideje a támadott döntés közlésétől számított 30 nap.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Kúria 
 bíróság